Her er søfolk nemlig sendt på land, fordi det ikke kan betale sig at sejle videre. Og ledig kaj-plads er belagt med opbragte skibe. - Jeg har ikke før oplevet, at der ligger så mange skibe, siger havnens operative leder Claus Rosenbeck. I dag ligger fire fragtskibe utålmodigt og venter på ordrer, mens fem andre har sendt besætningerne i land for at spare hyren. Tre af de fem er norske cement-skibe fra rederiet Chresten Gerhardt Jepsen i Bergen. - Vi sparer generelt driftsudgifter, og håber at der igen kommer gang i byggeriet i foråret. Indtil da ligger skibene i Aalborg, siger personaledirektør Sverre Jacob Men. Skibene er velkomne i Aalborg, men kun til en vis grænse. - Vi har begrænset kaj-kapacitet, og skal passe på, at vi ikke lukker os inde, så andre ikke kan komme til, siger Claus Rosenbeck.
Når en sømand går i land er det ofte et udtryk for fest og farver. Men i Aalborg har udtrykket fået en helt anden mening, oplyser P4 Nordjylland.